संक्षेप करने के लिए दस्तावेज़: ईलेन और सीमो

दो अलग नस्लों की यह जोड़ी आज खुश है, लेकिन इनका 14 साल का संयुक्त सफ़र कठिनाइयों से भरा रहा है. वजह थी नस्ली भेदभाव.    

सीमो, जिनका संबंध दक्षिण अफ़्रीका के सबसे शक्तिशाली क़बीले जुलु से है, शर्माते हुए कहते हैं कि पहले उन्हें ईलेन से इश्क़ हुआ.

ईलेन को ये जानकर अच्छा लगा, लेकिन उन्होंने फ़ौरन अपने प्यार का इज़हार नहीं किया. ईलेन ने कहा, "मैंने कुछ समय के बाद महसूस किया कि मुझे भी सीमो से प्यार है. मैं उनसे उस समय बहुत प्यार करने लगी जब वो मुझे अपने गाँव लेकर गए."

कई देशों में दो अलग-अलग संस्कृति, नस्ल और मज़हब के लोग आपस में शादियां करते हैं, तो दो अलग नस्लों वाली ईलेन और सीमो की जोड़ी को परेशानियों का सामना क्यों करना पड़ा?

अगर आप दक्षिण अफ़्रीका के संदर्भ में देखें तो ये अनहोनी थी और आज भी है.  

ईलेन और सीमो का परिवार

समाज से बाहर शादी करना विद्रोह

दक्षिण अफ़्रीका में रंगभेद करने वाली गोरी नस्ल की हुकूमत के दौर में काली और गोरी नस्लों के बीच शादियां ग़ैर क़ानूनी थीं. ये पाबंदी 1985 में हटाई गई.

इस अल्पसंख्यक सफ़ेद नस्ल वाले शासन से देश को 1994 में आज़ादी मिली जिसके बाद अंतरजातीय शादियां होने लगीं, लेकिन ऐसी शादियों की संख्या बहुत कम है.

दक्षिण अफ्रीका - कालों से शादी को लेकर कितने सहज हैं भारतीय

इस माहौल में 14 साल पहले ईलेन और सीमो के बीच प्यार हो जाना और इसके दो साल बाद शादी करना आसान नहीं था.

लंबे समय से दक्षिण अफ़्रीका में रहने वाले भारतीय आज भी अपनी संस्कृति से जुड़े हैं. यहाँ क्षेत्र, मज़हब, जाति और गोत्र देख कर शादी करने का रिवाज अब भी है. ऐसे में भारतीय समाज से बाहर शादी करना समाज से विद्रोह करने जैसा है.

और अगर किसी काली नस्ल के लड़के या लड़की से प्यार हो जाए और मामला शादी तक पहुँच जाए तो ये बग़ावत से भी बढ़ कर है. दक्षिण अफ्रीका में काली नस्ल से शादी करना एक कलंक समझा जाता है.

पलायन का इतिहास

दक्षिण अफ़्रीका में भारतीय मूल के लोगों की पहली खेप 1860 में आई थी. वो बंधुआ मज़दूर थे. पढ़े-लिखे नहीं थे और अक्सर वो गाँवों से ताल्लुक रखते थे. अगले 50 सालों तक इस देश में वो बंधुआ मज़दूर की तरह आते रहे.

डरबन भारतीय शहरों के बाहर एक ऐसा शहर है, जहाँ प्रवासी भारतीयों की सबसे बड़ी संख्या आबाद है. एक अंदाज़े के मुताबिक़ इस शहर में उनकी आबादी 10 लाख से अधिक है. यहाँ प्रवासी...\nसंक्षेप उसी भाषा में जिसमें दस्तावेज़ है:
दक्षिण अफ्रीका के डरबन में भारतीय मूल की महिला ईलेन और काली नस्ल के उनके पति सीमो अपने तीन बच्चों और दो पालतू कुत्तों के साथ एक सुखी जीवन जी रहे हैं.